Argo (filma)

Argo Ben Affleck estatubatuar zinema zuzendariaren 2012ko drama thriller film bat da, Antonio J. Mendez CIAko agentearen The Master of Disguise liburua eta Joshuah Bearman kazetariaren Wired aldizkariko The Great Escape artikuluan oinarritua. Bertan, Ben Affleck, Bryan Cranston, Alan Arkin eta John Goodman aktoreek antzeztu zuten.

1980an jazotako Canadian Caper ("Kanadar Azpijokoa") izenaz ezagutzen den benetako gertakari batean oinarrituta dago, Teherango gatibuen krisialdiaren testuinguruan.

2013ko 85. Oscar Sarien ekitaldirako zazpi izendapen jaso zituen eta hiru irabazi: Film onenaren Oscar Saria, Gidoi egokitu onenaren Oscar Saria eta Muntatze onenaren Oscar Saria. Bestalde, bost Urrezko Globo sari ere irabazi zituen.

2012ko abuztuaren 31n estreinatu eta 2012ko Donostiako Zinemaldian lehiaketara aurkeztu zen.

 Argumentua 
1979, Irango Iraultza. Khomeini aiatolaren jarraitzaileek Irango xaharen estradizioa eskatzeko, Teherango AEBetako enbaxada hartu dute: bertako sei langilek ihes egin dute eta Kanadako enbaxadan babes hartu. CIAk eta kanadar gobernuak haien erreskate ekintza antolatu behar dute. Helburu horretarako, CIAko Tony Mendez (Ben Affleck) agenteari horren ardura eman diote, bahituak askatzen aditua baita. Irtenbide hoberik ezean, Argo deritzan zientzia-fikziozko film bat asmatu eta Hollywoodeko John Chambers (John Goodman) talentu bilatzaile baten laguntzaz, filmaren eszenatokiak topatzeko, Iranera abiatu da. Misio hau du: Teheranera iritsi eta estatubatuar diplomatikoak haien filmaketa-taldeko kanadar zinemagileak direla esanez, haiekin muga iragan eta AEBetara itzultzea.

 Pertsonaiak 

 Ben Affleck: Tony Mendez
 Bryan Cranston: Jack O'Donnell
 Alan Arkin: Lester Siegel
 John Goodman: John Chambers
 Tate Donovan: Robert Anders
 Clea DuVall: Cora Lijek
 Christopher Denham: Mark Lijek
 Scoot McNairy: Joe Stafford
 Kerry Bishé: Kathy Stafford
 Rory Cochrane: Lee Schatz
 Victor Garber: Ken Taylor
 Kyle Chandler: Hamilton Jordan
 Chris Messina: Malinov
 Željko Ivanek: Robert Pender
 Titus Welliver: Jon Bates
 Bob Gunton: Cyrus Vance
 Philip Baker Hall: Stansfield Turner
 Richard Kind: Max Klein
 Richard Dillane: Peter Nicholls
 Keith Szarabajka: Adam Engell
 Michael Parks: Jack Kirby
 Tom Lenk: Rodd
 Christopher Stanley: Tom Ahern
 Page Leong: Pat Taylor
 Taylor Schilling: Christine Mendez
 Ashley Wood: Beauty
 Barry Livingston: David Marmor, CIAko ofiziala
 Sheila Vand: Sahar
 Omid Abtahi: Reza
 Karina Logue: Elizabeth Ann Swift
 Adrienne Barbeau: Nina
 Fouad Hajji: Komiteh

 Ikus, gainera 
 Canadian Caper

 Kanpo estekak 
 Argo filmari buruzko webgunea 
 Argo filmaren IMDBko fitxa irakurgai 
 Argo filmaren trailer edo iragarkia ikusgai. Youtube.com 

Kategoria:Ben Affleckek zuzendutako filmak
Kategoria:Ameriketako Estatu Batuetako filmak
Kategoria:Film onenaren Oscar sariaren irabazleak
Kategoria:Egokitutako gidoi onenaren Oscar Saria irabazi duten filmak
Kategoria:Muntatze onenaren Oscar Saria irabazi duten filmak
Kategoria:1979an girotutako filmak
Kategoria:1980an girotutako filmak
Kategoria:CIAri buruzko filmak
Kategoria:Drama filmak
Kategoria:Thrillerrak
Kategoria:Ekintza filmak
Kategoria:Iraultzei buruzko filmak
Kategoria:Aireportuetan girotutako filmak
Kategoria:Liburuetan oinarritutako filmak
Kategoria:Virginian girotutako filmak
Kategoria:Iranen girotutako filmak
Kategoria:Persierazko filmak
Kategoria:Egunkari eta aldizkari artikuluetan oinarritutako filmak
Kategoria:2012ko filmak
Kategoria:Film dramatiko onenaren Urrezko Globo saridunak
Kategoria:BAFTA film saridunak
Kategoria:Zuzendari Onenaren BAFTA saria duten filmak
Kategoria:Teherango gatibuen krisialdia